
Министерство на околната среда и водите


Регионална инспекция по околната среда и водите - Монтана

Д О К Л А Д

от контролна проверка по прилагане на екологичното законодателство
Обект: Кравеферма и електроцентрала за производство на електрическа енергия от биомаса от растителни и животински субстанции, с. Добри дол, общ. Лом с оператор „Алексия 2002“ ООД, град София
Дата на извършване на проверката: 19.07.2018 г.

Място на извършване на проверката: с. Добри дол, общ. Лом
Проверени компоненти и фактори на околната среда:
· Води
· Почви

· Отпадъци 
Цели на проверката:
Провеждане на планов текущ контрол по компоненти и фактори на околната среда за изпълнение изискванията на:
· Закон за управление на отпадъците (ЗУО)

· Закон за почвите (ЗП)

· Закон за водите (ЗВ) 

Извършени дейности:

С писмо на РИОСВ – Монтана, операторът е уведомен за датата на проверката, към което е приложена Заповед № РД-181/18.07.2018 г. на директора на РИОСВ – Монтана за извършване на комплексна проверка на място в обект - кравеферма и електроцентрала за производство на електричекса енергия от биомаса от растителни и животински субстанции, с. Добри дол, общ. Лом с оператор „Алексия 2002“ ООД, град София.
На 19.07.2018 г. на основание чл. 148, ал. 3 от Закона за опазване на околната среда и във връзка с изпълнението на плана за контролната дейност на РИОСВ – Монтана за 2018 г. и Заповед № РД-181/18.07.2018 г. на директора на РИОСВ – Монтана се извърши проверка на обекта и беше съставен Констативен протокол № КПКД-47/19.07.2018 г.
Проверени са:

· Складове за съхраняване на отпадъци

· Инсталация за производство на биогаз
· Торово стопанство 
· Документи и данни, свързани със законовите и подзаконови нормативни актове по околна среда

Констативна част:


Основната дейност на фирмата е отглеждане на крави и телета. Животните  се отглеждат по свободен боксов метод. Почистването на помещенията се осъществява посредством скрепери. Към съществуващото торово стопанство на животновъдния обект е изградена и работи електроцентралата, произвеждаща електрическа енергия от биомаса от растителни и животински субстанции. Торовото стопанство и електрическата централа са разположени срещу кравефермата от другата страна на пътя Видин – Лом. 
1. Фактор „Отпадъци”
Дружеството притежава безсрочно разрешително за дейности по оползотворяване на  отпадъци, издадено по реда на чл. 67 от ЗУО от Директора на РИОСВ – Монтана. На територията на обекта постъпват отпадъци от животински изпражнения и тор само от собствената кравефермата и растителна биомаса от собствени земи. Кравефермата е свързана с инсталацията за биогаз чрез хидротранспорт, торта постъпва в приемна шахта, оборудвана с помпа и миксер, откъдето се подава в биореактора или постъпва в лагуни. Биомасата от растителен произход се съхранява на отделно обособени две силажни ями с бетонова основа. 
От дейността на обекта се образуват и производствени отпадъци за които е извършена класификация по реда на Наредба №2/2014 г., дейност по предварително съхраняване на мястото на образуване. На територията на обекта са обособени складове за предварително съхраняване на образуваните отпадъци. Местата за съхраняване на отпадъците са еднозначно обозначени. Води се ежемесечна отченост в заверените от РИОСВ – Монтана отчетни книги. 

2. Компонент „Почви”

Получената торова маса при отглеждането на животните се използва като суровина за производство на електрическа енергия. Образуваната тор постъпва в събирателната шахта и оттам в биогазстопанството, където след приключване на процеса отива към торовото стопанство за сепариране. След узряване твърдата и течната фракция се използват за наторяване на собствени обработваеми земеделски земи. В момента на проверката сепаратора не работи, като течната и твърда товора фракция се използва като суровина за производство на електрическа енергия. Площадката на сепаратора е преобразувана в покрито хале, което в момента се използва за съхранение на зърно. В халето не е установено наличие на торови маси. При огледа на двете площадки не се установи депонирани количества оборска тор извън определените за целта места.

3. Компонент „Води”

Водоснабдяването на обектите се осъществява от водопроводната мрежа на населеното място. От дейността на обекта се формира смесен поток от течен торов отпад, битово фекални отпадъчни води и води от измиването на помещенията и съоръженията. Смесеният поток преминава последователно посредством площадкова канализация през 5 броя приемни шахти и се прехвърля в събирателна шахта, снабдена с миксер за хомогенизиране на сместа, от където се препомпва в приемната шахта в биогазстопанството. След преминаване през ферментаторите сместта постъпва в торовото стопанство за сепариране. Дъждовните води се събират отделно и се отвеждат в изградените извън обекта отводнителни канали. По време на проверката една от помпите в събирателна шахта е в процес на ремонт.
Заключение:
Операторът изпълнява задълженията си, произтичащи от законодателство по компоненти „Почви” и „Води“. Не са устaновени нарушения по фактор „Отпадъци”.
При извършената проверката не са дадени предписания.

Приоритети за последваща контролна дейност:
· Законосъобразно управление на водите – опазване на повърхностните и подземни води от замърсяване.

· Законосъобразно управление на почвите.

· Законосъобразно управление на отпадъците – контрол по изпълнение на задълженията на оператора, вменени му в ЗУО.

